**Висина накнада у оквиру ЦЕОП**

Висина накнада прописана је Одлуком о накнадама за послове регистрације и друге услуге које пружа Агенција за привредне регистре (̰„Сл. гласник РС”, бр. 119/13, 138/14, 45/15, 106/15, 32/16, 60/16, 75/18, 73/19, 15/20, 91/2020 и 11/2021).

За подношење захтева и објављивање података и докумената кроз посебан информациони систем Централне евиденције обједињених процедура, накнада износи:

* за издавање и измену локацијских услова за класе објеката из категорије „А” и „Б**” 1.000,00** динара;
* за издавање и измену локацијских услова за класе објеката из категорије „В” и „Г” **2.000,00** динара;
* за издавање и измену грађевинске дозволе за класе објеката из категорије „А” и „Б” **3.000,00** динара;
* за издавање и измену грађевинске дозволе за класе објеката из категорије „В” и „Г” **5.000,00** динара;
* за издавање и измену решења у складу са чланом 145. Закона о планирању и изградњи **2.000,00** динара;
* за издавање и измену привремене грађевинске дозволе **2.000,00** динара;
* за издавање употребне дозволе за класе објеката из категорије „А” и „Б” **1.000,00** динара;
* за издавање употребне дозволе за класе објеката из категорије „В” и „Г” **2.000,00** динара;
* за пријаву радова, пријаву завршетка израде темеља, пријаву завршетка објекта у конструктивном смислу и друге захтеве и поднеске којима се покреће поступак у оквиру обједињене процедуре **500,00** динара.